ലോകത്തിലെ ഏറ്റവും ഉയരത്തിലുള്ള ഗതാഗതയോഗ്യമായ പാത കീഴടക്കി മലയാളികള് ലോകത്തിലെ ഏറ്റവും ഉയരത്തിലുള്ള ഗതാഗതയോഗ്യമായ പാത കീഴടക്കി മലയാളികള് മരട്: ഗതാഗതയോഗ്യമായ ലോകത്തിലെ ഏറ്റവും ഉയരത്തിലുള്ള പാത കീഴടക്കി മലയാളികള്. ലഡാക്കിലെ ഉംലിംഗ ചുരത്തിലാണ് മലയാളികളായ മൂവര്സംഘം എത്തിയത്. മരട് കുണ്ടന്നൂര് കീത്തറയില് വീട്ടില് അശോകന്റെയും സരളയുടെയും ഇരട്ട മക്കളായ അര്ജുന് 26, അഖില്26, എളമക്കര കണ്ണോത്ത് വീട്ടില് ജിഫിന് ഫ്രാന്സിസ് എന്നിവരടങ്ങിയ മൂന്നംഗ സംഘമാണ് തിങ്കളാഴ്ച വൈകീട്ടോടെ ലാകത്തിലെ ഏറ്റവും ഉയരത്തിലുള്ള പാത കീഴടക്കിയത്. ഉംലിംഗ ചുരം സ്ഥിതിചെയ്യുന്നത് സമുദ്രനിരപ്പില് നിന്നും 19,300 അടി ഉയരത്തിലാണ്. സെപ്റ്റംബര് ഒന്നിനാണ് മരടിലെ കുണ്ടന്നൂരില് നിന്നും ബൈക്കില് ഭാരത സന്ദര്ശനത്തിന് ഇവര് പുറപ്പെട്ടത്. കര്ണ്ണാടക, ഗോവ, മഹാരാഷ്ട്ര, ഗുജറാത്ത്, രാജസ്ഥാന്, പഞ്ചാബ്, ജമ്മു കാശ്മീര് എന്നീ സംസ്ഥാനങ്ങളിലെ ഗ്രാമീണ മേഖലയില് കൂടി കടന്നാണ് യാത്ര ലഡാക്കില് എത്തിയത്. ഇവിടെ നിന്നാണ് ഇവര് ഏറ്റവും ഉയരത്തിലുള്ള റോഡ് കടന്നത്. സൈക്കിള് സവാരിക്കാരായ ഇവര് ഷിംല ഉള്പ്പെടെയുള്ള സ്ഥലങ്ങളില് മുന്പ് സൈക്കിളില് യാത്ര ചെയ്തിട്ടുണ്ട്.